Koergan (oblast)

De oblast Koergan (Russysk: Курганская область, transl.: Koerganskaja oblast) is in oblast yn Ruslân. Haadstêd fan de oblast is de stêd mei deselde namme, Koergan. Koergan is Russysk foar 'grêfheuvel' en hinget gear mei de Koergankultuer. Somtiden wurdt it gebiet ek oantsjut as de 'Transoeral' (Russysk: Зауралье; Zaoeralje).

 Skiednis 
De russyske kolonisaasje sette yn de 17e iuw útein. De earste delsettings wiene Dalmatovo (1644), Kataisk (1655), Koergan en Sjadrinsk (1662). Dielen fan de oblast hearden op ferskate mominten by de gûverneminten Tobolsk, Perm en Orenburg. Yn de tiid fan de Sovjet-Uny hearde it gebiet by de oblasten Oeral, Omsk en Tsjeljabinsk. Nei de Dútske oanfal op Ruslân yn 1941 waarden meiïnoar 16 grutte bedriuwen út it westen fan it lân nei it gebiet fan it takomstige oblast evakuëarre. De oblast Koergan waard op 6 febrewaris 1943 stifte. 

De oblast waard op 30 oktober 1959 mei de 'Oarder fan Lenin' ûnderskieden.

 Geografy 
De oblast leit yn it súdwesten fan it Sibearyske Leechlân. It gebiet hat de foarm fan in trijehoek en de haadstêd leit yn it sintrum dêrfan. Yn it suden grinzget de oblast oan Kazachstan, yn it westen oan de oblast Tsjeljabinsk, yn it noarden oan de oblast Sverdlovsk en yn it easten oan de oblast Tjûmen. Fan noard nei súd is de oblast 290 km lang en fan west nei east mear as 430 km. It lânskip wurdt oerhearske troch flakke steppen, dy't tsjintwurdich foar de lânbou brûkt wurde. Likernôch in fyfte diel bestiet út bosk. Yn de oblast lizze mear as 3000 marren en 400 rivieren. De grutste rivieren binne de Tobol en de Isset.     

 Klimaat 
It gebiet hat in kontinintaal klimaat mei kâlde winters en waarme simmers. De trochsnit temperatueren binne yn jannewaris −18 °C en yn july +19 °C. De delslach is 400 mm yn 't jier; de tiid dat der wat groeit 160 oant 165 dagen.

 Bestjoerlike yndieling en stêden 
De oblast is ûnderferdield yn 24 rajon's en twa stedsdistrikten. De twa stedsdistrikten binne Koergan en de stêd Sjadrinsk. Meiïnoar hat de oblast njoggen steden en seis plakken mei in stedsk karakter.

+ Stêden en plakken mei in stedsk karakter Stêd Russysk Rajon Ynwenners  Wapen Lokaasje Dalmatovo  Далматово  Dalmatovski rajon  11.938 (2021)   40px   Joergamysj  Юргамыш   Joergamysjski rajon  7.518 (2021 ) 40px   Kargapolje  Каргаполье  Kargapolski rajon   8.005 (2021)  40px   Kataisk  Катайск Kataiski rajon   12.341 (2021)  40px   Krasny Oktjabr  Красный Октябрь  Kargapolski rajon  4.230 (2021)      Koergan  Курган  Stedsdistrikt   304.727 (2022)  40px   Koertamysj  Куртамыш  Koertamysjski rajon   16.401 (2021)  40px  Lebjazje  Лебяжье  Lebjazjevski rajon   5.425 (2021)       Makûsjino  Макушино  Makûsjinski rajon  7.680 (2021)      Misjkino  Мишкино  Misjkinski rajon   7.392 (2021)  40px   Petûchovo  Петухово  Petûchovski rajon  9.916 (2021)  40px   Sjadrinsk  Шадринск  Stedsdistrikt   74.400 (2021)  40px   Sjtsjûtsje  Щучье  Sjtsjûtsjanski rajon  9.346 (2021)  40px   Sjûmicha  Шумиха  Sjûmichinski rajon   17.141  (2021) 40px   Vargasji  Варгаши  Vargasjinski rajon 9.080 (2021)     

 Befolkingsferrin 
 Jier  1926  1939  1959  1970  1979  1989  2002  2022 Ynwenners  1.236.000  976.000  999.170  1.085.560  1.080.459  1.103.665  1.019.532  805.510

 Ekonomy 
It Transsibearyske Spoar ferbynt de oblast mei de ekonomyske sintra fan de Europeeske en Aziatyske dielen fan Ruslân. Troch de ûnôfhinklikheid fan Kazachstan leit de oblast lykwols mear oan it rânegebiet fan Ruslân as foarhinne. De wichtichste sektoaren binne de masjinebou (foar de lânbou, oanlis fan strjitten en gemy-yndustry), foedselferwurking en lânbou. Oars as yn de omlizzende gebieten hat de oblast gjin grutte oaljefoarrieden yn 'e grûn. Wol is de oblast ryk oan boumaterialen; yn it suden wurdt ek izererts fûn.


Kategory:Bestjoerlike ienheid oprjochte yn 1959